ประเทศไทย เดินหน้าข้อริเริ่มลดการผลิตกรดไนตริกของภาคอุตสาหกรรม เพื่อลดก๊าซไนตรัสออกไซด์ ลดปัญหาโลกร้อน
ประเทศไทย เดินหน้าข้อริเริ่มลดการผลิตกรดไนตริกของภาคอุตสาหกรรม เพื่อลดก๊าซไนตรัสออกไซด์ ลดปัญหาโลกร้อนพลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 2/2562 ที่กรมส่งเสริมคุณภาพสิ่งแวดล้อม โดยประเทศไทยได้ปฏิบัติการตามความตกลงปารีสของกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ในการลดการปล่อยก๊าชเรือนกระจกให้ได้ตามเป้า ซึ่งไทยสามารถลดก๊าชเรือนกระจกได้เกินเป้าแล้วถึงร้อยละ 11 เชื่อว่า ในอนาคตจะสามารถลดก๊าชเรือนกระจกได้เพิ่มขึ้นอีก เนื่องจากการเปลี่ยนแปลงสภาพภูมิอากาศส่งผลกระทบรุนแรงต่อประเทศไทยในหลายๆ ด้าน ประเทศไทยยังได้เข้าร่วมข้อริเริ่มลดการผลิตกรดไนตริก ของภาคอุตสาหกรรมลงเพื่อลดก๊าซไนตรัสออกไซด์สาเหตุการเกิดภาวะโลกร้อนด้วย โดยกระทรวงทรัพยากรธรรมชาติและสิ่งแวดล้อม จะเสนอคณะรัฐมนตรีพิจารณาเห็นชอบ ถือเป็นการสนับสนุนการลดก๊าซไนตรัสออกไซด์ จากการผลิตกรดไนตริกของประเทศกำลังพัฒนา ซึ่งกระทรวงสิ่งแวดล้อม คุ้มครองธรรมชาติ และความปลอดภัยทางปรมาณู สหพันธ์สาธารณรัฐเยอรมนี จะให้การสนับสนุนทางเทคนิคและการเงินในการติดตั้งเทคโนโลยีและอบรมเจ้าหน้าที่ที่รับผิดชอบ จะเป็นประโยชน์ต่อการดำเนินงานลดก๊าซเรือนกระจกของไทยในการเสริมสร้างขีดความสามารถของภาคส่วนที่เกี่ยวข้อง การส่งเสริมให้เกิดการถ่ายทอดเทคโนโลยีในการลดก๊าซเรือนกระจกสู่ภาคเอกชนในประเทศไทย และสนับสนุนการลดก๊าซเรือนกระจกของไทยในสาขาอุตสาหกรรม